**Ministru kabineta noteikumu projekta “Grozījumi Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs”” (turpmāk – noteikumu projekts) izstrādāts, lai noteiktu kārtību un kritērijus, pēc kādiem aprēķina un finansē no valsts budžeta mācību priekšmeta “Latvijas mācība” īstenošanas izmaksas (pedagogu darba samaksu un valsts sociālās apdrošināšanas obligātās iemaksas).Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā, un regulējums tiks piemērots no 2021. gada 1. septembra. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Starptautisko skolu likuma 14. panta ceturto daļu, ievērojot pārejas noteikumu 2. punktā noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 11. jūlijā stājās spēkā Starptautisko skolu likums, kura 14. panta ceturtā daļa paredz, ka Ministru kabinets nosaka kārtību un kritērijus, pēc kādiem aprēķina un finansē no valsts budžeta latviešu valodas, Latvijas vēstures un kultūras, Latvijas dabas un ģeogrāfijas (turpmāk – mācību priekšmets “Latvijas mācība”) īstenošanas izmaksas (pedagogu darba samaksa, valsts sociālās apdrošināšanas obligātās iemaksas, mācību līdzekļu iegāde). Līdz Starptautisko skolu likuma pieņemšanai attiecīgs regulējums nav bijis noteikts.Uz Starptautisko skolu likuma 14. panta ceturtajā daļā ietvertā deleģējuma pamata sagatavoti grozījumi Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs” (turpmāk – noteikumi Nr. 538) attiecībā uz pedagogu darba samaksu un valsts sociālās apdrošināšanas obligātajām iemaksām, kā arī jauns Ministru kabineta noteikumu projekts par kārtību, kādā valsts un pašvaldības finansē mācību līdzekļu iegādi izglītības iestādēm, tostarp starptautiskajām skolām.Regulējumu par pedagogu darba samaksu un valsts sociālās apdrošināšanas iemaksām ar noteikumu projektu paredzēts iekļaut noteikumos Nr. 538, kas attiecināms uz privātajām izglītības iestādēm, pārskatāmības nolūkā. Saskaņā ar Starptautisko skolu likuma 1. panta 1. punktu starptautiskā skola ir Latvijas Republikā reģistrēta juridiskās vai fiziskās personas dibināta izglītības iestāde. Līdz ar to, starptautiskās skolas atzīstamas par privātajām izglītības iestādēm. Vienlaikus saskaņā ar Starptautisko skolu likuma 3. panta ceturto daļu regulējums par starptautiskajām skolām nav attiecināms uz tām izglītības iestādēm, kuru darbību nosaka Latvijas Republikai saistoši starpvalstu līgumi (Latvijas Starptautiskā skola).Noteikumu projekts paredz arī starptautiskās skolas apzīmēt ar noteikumos Nr. 538 lietoto jēdzienu “izglītības iestāde”, ņemot vērā to, ka uz mācību priekšmeta “Latvijas mācība” tā finansēšanas jautājumos lielā mērā attiecināms noteikumos Nr. 538 ietvertais regulējums par pārējām privātajām izglītības iestādēm, ar noteikumu projektu paredzot atsevišķas atšķirīgas nianses. Piemēram, vēršama uzmanība, valsts budžeta finansējums pedagogu darba samaksai un valsts sociālās apdrošināšanas obligātajām iemaksām mācību priekšmeta “Latvijas mācība” ietvaros pirmsskolas izglītības pakāpē piešķirams par visiem izglītojamajiem starptautiskajā izglītības programmā. Šobrīd attiecībā uz pirmsskolas izglītības programmas īstenošanu pašvaldību un privātajās izglītības iestādēs no valsts budžeta tiek piešķirts finansējums to pedagogu darba samaksai un valsts sociālās apdrošināšanas obligātajām iemaksām, kuri īsteno pirmsskolas izglītības programmu bērniem no piecu gadu vecuma. Savukārt attiecībā uz izglītojamajiem pirmsskolas izglītības vecumā starptautiskajās izglītības programmās šāds vecuma ierobežojums nav noteikts – valsts finansējums piešķirams pedagogiem, kuri īsteno mācību priekšmetu “Latvijas mācība” neatkarīgi no attiecīgās starptautiskās izglītības programmas izglītojamo vecuma.Jāņem vērā, ka no Starptautisko skolu likuma 7. panta pirmās un trešās daļas izriet, ka mācību priekšmets “Latvijas mācība” tiek apgūts vienlaikus ar starptautiskās izglītības programmas apguvi. No minētā izriet, ka visi izglītojamie, kuri apgūst starptautisko izglītības programmu, obligāti apgūst arī mācību priekšmetu “Latvijas mācība”. Izglītības un zinātnes ministrija (turpmāk – ministrija), veicot valsts budžeta mērķdotācijas un valsts budžeta dotācijas aprēķinus pedagogu, kuri īsteno Latvijas izglītības programmas, darba samaksai, vienu skolotāja darba likmi aprēķina, piemērojot normētajam izglītojamo skaitam septiņus dažādus iedalījumus - no 16,5 normētajam izglītojamo skaitam Rīgā līdz 10 normētajam izglītojamo skaitam novados, kuru administratīvajā teritorijā izglītojamo skaits (klātienes izglītības ieguves formā īstenotajās vispārējās izglītības programmās, izņemot izglītojamos sociālās aprūpes centros) ir 0,5 skolēni uz vienu kvadrātkilometru un mazāk (atbilstoši Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447) 9.1. un 9.6. apakšpunktam). Valsts dotācijas aprēķinā mācību priekšmeta “Latvijas mācība” mācīšanai kā kritērijs tiek izmantota izglītojamo skaita starptautiskajā izglītības programmā attiecība pret mācību priekšmeta “Latvijas mācība” īstenošanai paredzēto mācību stundu skaitu nedēļā (t.i. trīs stundas), piemērojot proporciju 10:1 (tādējādi uz 10 izglītojamajiem nosakot trīs mācību stundas nedēļā mācību priekšmeta “Latvijas mācība” apguvei).Mācību priekšmeta “Latvijas mācība” mācīšana starptautisko skolu izglītojamiem, kuri apgūst starptautiskās izglītības programmas, ir Latvijas valsts prestiža jautājums. Mācību priekšmeta “Latvijas mācība” saturu veido šādi komponenti – latviešu valoda, Latvijas vēsture un kultūra, Latvijas daba un ģeogrāfija. Mācību priekšmets “Latvijas mācība” pamatā balstās uz latviešu valodas apguvi dažādos līmeņos, vienlaikus gūstot zināšanas par Latvijas dabu, kultūru un vēsturi. Latviešu valodas apguves sasniedzamie rezultāti noteikti, sākot no valodas prasmes apguves līmeņa (A1, A2) skolēniem, kuriem nav latviešu valodas prasmes, līdz valodas lietotāja (C1, C2) valodas prasmes līmenim, kas atbilst dzimtās valodas apguves līmenim (atbilstoši Eiropas kopīgajās pamatnostādnēs valodu apguvei (pieejams: https://rm.coe.int/1680459f97) ietvertajai valodas apguves līmeņu sistēmai, kurā noteikti valodas apguves līmeņi no A1 līdz C2). Apgūstot mācību priekšmetu “Latvijas mācība”, katrā klasē var būt skolēni ar atšķirīgiem latviešu valodas prasmes līmeņiem, tiem atbilstot no A1 līdz C2. Starptautiskā skola ir tiesīga īstenot mācību priekšmetu “Latvijas mācība” gan veidojot atsevišķas izglītojamo mācību grupas, gan to apgūstot attiecīgās klases ietvaros, tostarp integrējot atsevišķus tā komponentus (Latvijas vēsturi un kultūru, Latvijas dabu un ģeogrāfiju) starptautiskas izglītības programmas mācību priekšmetos. Savukārt latviešu valodas apguve nevar notikt integrēti starptautiskās izglītības programmas ietvaros, un tā apgūstama atsevišķi. Apgūstot latviešu valodu, par optimālo izglītojamo mācību grupas lielumu atzīstami 10 izglītojamie, un grupas veidojamas atbilstoši izglītojamā latviešu valodas prasmes līmenim. Tā kā starptautiskā skola būs tiesīga mācību priekšmetu “Latvijas mācība” īstenot arī izglītojamo mācību grupās, tad veiksmīgai mācību priekšmeta apguvei tieši izglītojamo latviešu valodas prasmju līmenis attiecīgajā vecuma grupā ir kritērijs šādu izglītojamo grupu izveidei, un atbilstoši tam noteikts, ka tieši 10 izglītojamajiem nosakāmas trīs mācību stundas nedēļā mācību priekšmeta “Latvijas mācība” apguvei. Noteikumu projekts paredz, ka dotāciju pedagogu darba samaksai, kas īsteno mācību priekšmetu “Latvijas mācība” apgūšanu, aprēķina, ievērojot šādus kritērijus:1. informācija par izglītojamo skaitu starptautiskajās izglītības programmās (atsevišķi norādot pirmsskolas izglītības vecuma izglītojamo skaitu un pārējo izglītojamo skaitu), kuru starptautiskā skola ir ievadījusi un apstiprinājusi Valsts izglītības informācijas sistēmā (turpmāk – VIIS) kārtējā gada 1. septembrī. Noteikumu projekta izstrādes ietvaros 2020./2021. mācību gada indikatīvajiem aprēķiniem tiek izmantots izglītojamo skaits uz 2020. gada 1. septembri privātajās izglītības iestādēs, kas īsteno starptautiskās izglītības programmas, un kas informāciju par izglītojamo skaitu ievadījušas un apstiprinājušas VIIS līdz 2020. gada 5. septembrim (attiecībā uz Britu vidusskolu Latvijā informācija VIIS nav pieejama, un to izglītības iestāde ir iesniegusi ministrijā). Minētais izglītojamo skaits finansējuma aprēķinam sadalāms grupās, kā iepriekš minēts, pa 10 izglītojamiem pret mācību priekšmeta “Latvijas mācība” īstenošanai paredzēto mācību stundu skaitu nedēļā (trīs mācību stundas), izglītojamo skaita attiecībai pret mācību priekšmeta “Latvijas mācība” īstenošanai paredzēto mācību stundu skaitu nedēļā piemērojot proporciju 10:1; 2. pedagogu zemākās mēneša darba algas likmes izmaksas 2021./2022. mācību gadā 830 *euro* mēnesī (saskaņā ar Pedagogu darba samaksas pieauguma grafiku, kas atbalstīts ar Ministru kabineta 2018. gada 15. janvāra rīkojumu Nr. 17 “Par pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim” (turpmāk – rīkojums Nr. 17));3. normatīvajos aktos noteiktā pedagoga darba slodze nedēļā (atbilstoši Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” (turpmāk – noteikumi Nr. 445) 32. punktam).Tāpat noteikumu projekts paredz apmaksāt pedagogiem papildpienākumus, kas saistīti ar minētā mācību priekšmeta mācīšanu – gatavošanos stundām, individuālās un grupu konsultācijas u.c. Tādēļ dotācijas aprēķinā tiek iekļauts papildfinansējuma aprēķins piemaksām par papildu pienākumu veikšanu un pedagoga mēneša darba algas likmes palielināšanai (attiecībā uz pedagogiem, kuri īsteno pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un akreditētas pamatizglītības un vispārējās vidējās izglītības programmas, papildfinansējums izlietojams arī profesionālās darbības kvalitātes piemaksām. Pedagogu profesionālās darbības kvalitātes pakāpes tiek piešķirtas atbilstoši Izglītības likuma 49.1 panta un Ministru kabineta 2017. gada 22. augusta noteikumu Nr. 501 “Pedagogu profesionālās darbības kvalitātes novērtēšanas organizēšanas kārtība” (turpmāk – noteikumi Nr. 501) regulējumam, un tas neattiecas uz pedagogiem, kas piedalās izglītības programmu īstenošanā saskaņā ar Starptautisko skolu likuma regulējumu):a) vispārējās pamatizglītības un vispārējās vidējās izglītības programmās šī likme uz 2020. gada 1.septembri ir aprēķināta 18,31%; b) pirmsskolas izglītības programmās (izglītojamajiem no piecu gadu vecuma) šī likme uz 2020. gada 1.septembri ir aprēķināta 2,94%. Kā jau iepriekš tika minēts, attiecībā uz izglītojamajiem pirmsskolas izglītības vecumā starptautiskajās izglītības programmās šāds vecuma ierobežojums nav noteikts – valsts finansējums piešķirams pedagogiem, kuri īsteno mācību priekšmetu “Latvijas mācība” neatkarīgi no attiecīgās starptautiskās izglītības programmas izglītojamo vecuma, tostarp attiecinot arī papildfinansējuma aprēķinu. Vienlaikus vēršama uzmanība, ka pirmsskolas izglītības vecums starptautiskajās izglītības programmās nosakāms atbilstoši attiecīgajai starptautiskajai izglītības programmai (piemēram, līdz piecu gadu vecumam, nevis līdz Vispārējās izglītības likuma 20. panta otrajā daļā noteiktajam septiņu gadu vecumam). Tāpat vēršama uzmanība, ka noteikumu projekts paredz starptautiskās skolas pienākumu VIIS norādīt pirmsskolas izglītības vecuma izglītojamo skaitu atsevišķi no pārējo vecumu izglītojamo skaita. Skaidrojam, ka šāds iedalījums nepieciešams, lai nodrošinātu iespēju aprēķināt atbilstošu papildfinansējumu attiecīgo vecuma izglītojamo izglītošanā iesaistītajiem pedagogiem.Līdztekus, ja starptautiskā skola īsteno ne tikai starptautiskās izglītības programmas, bet arī izglītības programmas atbilstoši Latvijas valsts pirmsskolas izglītības vadlīnijām un valsts izglītības standartiem, tad attiecīgās izglītības programmas no valsts finansējamas kā pārējās privātajās izglītības iestādēs – atbilstoši noteikumos Nr. 538 paredzētajam. Tomēr jāņem vērā, ka izglītojamais VIIS varēs tikt piesaistīts tikai vienai izglītības programmai –starptautiskajai izglītības programmai vai izglītības programmai, kas tiek īstenota atbilstoši Latvijas valsts pirmsskolas izglītības vadlīnijām un valsts izglītības standartiem.Noteikumu projekts paredz, ka dotāciju pedagogu darba samaksai un valsts sociālās apdrošināšanas obligātajām iemaksām starptautiskā skola attiecībā uz mācību priekšmeta “Latvijas mācība” īstenošanu saņem, ja tā VIIS kārtējā gada 1. septembrī ir ievadījusi un apstiprinājusi informāciju par pirmsskolas izglītības vecuma izglītojamo skaitu un pārējo izglītojamo skaitu starptautiskajā izglītības programmās. Noteikumu projekts ne tikai attiecībā uz mācību priekšmeta “Latvijas mācība” īstenošanu, bet arī uz Latvijas valsts pirmsskolas izglītības vadlīnijām un valsts izglītības standartiem atbilstošu izglītības programmu īstenošanu paredz papildu finansējuma aprēķināšanu no mācību stundu plāna īstenošanai aprēķinātās dotācijas. Pilnveidojot noteikumos Nr. 538 ietverto regulējumu attiecībā uz pirmsskolas izglītības programmu īstenošanu, ar noteikumu projektu paredzēts, ka papildu finansējums līdz trim procentiem no mācību stundu plāna īstenošanai aprēķinātās dotācijas pirmsskolas izglītības programmās izlietojams ne tikai piemaksām pedagogiem, kuri ir ieguvuši 1., 2. un 3. kvalitātes pakāpi no 2017. gada 10. augusta, bet arī par pedagogu papildu pienākumiem un pedagoga mēneša darba algas likmes palielināšanai. Šādu regulējumu paredz arī noteikumu Nr. 447 8.3.1 apakšpunkts. Papildu skaidrojams, ka šobrīd pedagogu profesionālās darbības kvalitātes novērtēšanas organizēšanas kārtību nosaka noteikumi Nr. 501, kas stājās spēkā 2017. gada 1. septembrī. Savukārt līdz 2017. gada 9. augustam bija spēkā Ministru kabineta 2014. gada 17. jūnija noteikumi Nr. 350 “Pedagogu profesionālās darbības kvalitātes novērtēšanas kārtība” (turpmāk – noteikumi Nr. 350). Laika periodā, kad noteikumi Nr. 350 bija zaudējuši spēku, bet noteikumi Nr. 501 vēl nebija stājušies spēkā, atbilstoša regulējuma par pedagogu profesionālās darbības kvalitātes novērtēšanu nebija. Taču no noteikumu Nr. 350 47. punkta un noteikumu Nr. 501 7. punkta izriet, ka ne laikā, kad bija spēkā noteikumi Nr. 350, ne arī šobrīd izglītības iestādes vadītāja rīkojums par piešķirto kvalitātes pakāpi nevar tikt izdots vasaras mēnešos. Laikā no 2017. gada 10. augusta līdz 31. augustam pedagogiem to profesionālās darbības kvalitātes pakāpes netika piešķirtas. Tomēr, kā atskaites punktu minot noteikumu Nr. 350 spēka zaudēšanas dienu, vairākos normatīvajos aktos, kas saistīti ar pedagogu darba samaksas aprēķināšanu, ir ietvertas normas, kurās tiek minēta vai no kurām izriet pedagogu 1., 2. un 3. kvalitātes pakāpes piešķiršana no 2017. gada 10. augusta (piemēram, noteikumu Nr. 445 27.1 punkts; noteikumu Nr. 447 8.3. un 8.3.1 apakšpunkts; Ministru kabineta 2016. gada 15. jūlija noteikumu Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” 13.1 punkts u.c.). Ievērojot minēto, arī noteikumos Nr. 538 ietverts atbilstošs regulējums.Ar noteikumu projektu arī pilnveidots regulējums, kādos gadījumos var tikt pārtraukta dotācijas izmaksa. Šāds papildu regulējums par gadījumiem, kādos var tikt pārtraukta dotācijas izmaksa, ir nepieciešams, lai atbilstoši Starptautisko skolu likuma 13. panta pirmās daļas 1., 2., 4. punktā noteiktajam paredzētu gadījumus, kādos starptautiskās skolas vairs nebūtu tiesīgas saņemt valsts finansējumu mācību priekšmeta “Latvijas mācība” īstenošanai. Atbilstoša regulējuma iepriekš nav bijis, jo tikai 2020. gada 11. jūlijā stājās spēkā Starptautisko skolu likums, un starptautiskās skolas savu darbību uzsāks veikt pilnībā atbilstoši Starptautisko skolu likumam ar 2021./2022. mācību gadu.Noteikumu projekts paredz, ka tajā ietvertais regulējums attiecībā uz kārtību un kritērijiem, pēc kādiem aprēķina un valsts finansē darba samaksu pedagogiem, kuri īsteno mācību priekšmetu “Latvijas mācība”, piemērojams no 2021. gada 1. septembra. Tas pamatojams ar to, ka starptautiskās skolas savu darbību uzsāks veikt pilnībā atbilstoši Starptautisko skolu likumam ar 2021./2022. mācību gadu, un arī noteikumu projektā paredzēto finansējumu starptautiskā skola būs tiesīga saņemt no 2021./2022. mācību gada (atbilstoši izglītojamo skaitam 2021. gada 1. septembrī).Vienlaikus jāņem vērā, ka grozījumi, kas ar noteikumu projektu veikti noteikumu Nr. 538 7. punktā attiecībā uz Latvijas pirmsskolas izglītības vadlīnijām atbilstošo pirmsskolas izglītības programmu īstenošanā iesaistītajiem pedagogiem piemērojamo papildfinansējumu ne tikai par profesionālās darbības kvalitātes piemaksām, bet arī par papildu pienākumiem un pedagoga mēneša darba algas likmes palielināšanai, stāsies spēkā vienlaikus ar noteikumu projekta stāšanos spēkā, un regulējums būs piemērojams uzreiz. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrija, privātās izglītības iestādes, kas tiks reģistrētas kā starptautiskās skolas, to dibinātāji, pedagogi, izglītojamie, izglītojamo vecāki.Attiecībā uz precizējumiem noteikumu Nr. 538 7. punktā – bērnu no piecu gadu vecuma izglītošanā nodarbinātie pirmsskolas izglītības pedagogi, kuri īsteno pirmsskolas izglītības programmu bērniem no piecu gadu vecuma līdz pamatizglītības ieguves uzsākšanai, un attiecīgās privātās izglītības iestādes, to dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Tām privātajām izglītības iestādēm, kas jau īsteno tādas izglītības programmas, par kurām tiek piešķirta valsts budžeta dotācija pedagogu darba samaksai, administratīvais slogs nemainīsies attiecībā uz informācijas par izglītības iestādes dibinātāja rekvizītiem iesniegšanu ministrijā, lai saņemtu valsts budžeta dotāciju, kā arī attiecībā uz dotācijas izlietojuma pārskatu iesniegšanu.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 067 772 | 0 | 12 203 316 | 0 | 12 203 316 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 067 772 | 0 | 12 203 316 | 0 | 12 203 316 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 4 067 772 | 0 | 12 203 316 | 0 | 12 203 316 | 0 | 0 |
| 2.1. valsts pamatbudžets | 4 067 772 | 0 | 12 203 316 | 0 | 12 203 316 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ailēs “saskaņā ar valsts budžetu kārtējam gadam” un “saskaņā ar vidēja termiņa budžeta ietvaru” norādīts ministrijas apakšprogrammas 01.05.00. “Dotācija privātajām mācību iestādēm” finansējums.Dotāciju pedagogu darba samaksai, kas īsteno mācību priekšmetu “Latvijas mācība” apgūšanu, aprēķina, ievērojot šādus rādītājus:1. informācija par izglītojamo skaitu starptautiskajās izglītības programmās (atsevišķi norādot pirmsskolas izglītības vecuma izglītojamo skaitu un pārējo izglītojamo skaitu), kuru starptautiskā skola ir ievadījusi un apstiprinājusi VIIS kārtējā gada 1. septembrī. Noteikumu projekta izstrādes ietvaros 2020./2021. mācību gada indikatīvajiem aprēķiniem tiek izmantots izglītojamo skaits uz 2020. gada 1. septembri privātajās izglītības iestādēs, kas īsteno starptautiskās izglītības programmas, un kas informāciju par izglītojamo skaitu ievadījušas un apstiprinājušas VIIS līdz 2020. gada 5. septembrim (attiecībā uz Britu vidusskolu Latvijā informācija VIIS nav pieejama, un to izglītības iestāde ir iesniegusi ministrijā). Jāņem vērā, ka šobrīd nav iespējams iegūt informāciju par precīzu izglītojamo skaitu, kuri 2021./2022. mācību gadā starptautiskajās skolās apgūs starptautiskās izglītības programmas, tāpēc piešķiramā finansējuma aprēķini tiks precizēti atbilstoši aktuālajai situācijai. Minētais izglītojamo skaits izglītības iestādēs, par kurām ministrijas rīcībā esošā informācija liecina, ka tām būs piešķirams valsts finansējums mācību priekšmeta “Latvijas mācība” īstenošanai, jo tajās ir plānots īstenot starptautiskās izglītības programmas:*(Tabula Nr.1)*

|  |  |  |
| --- | --- | --- |
|  | **Bērnu skaits pirmsskolas pakāpē** | **Izglītojamo skaits 1. - 12. klasē** |
|  Privātā sākumskola "Rīgas Vācu skola"  | 103 | 45 |
|  Rīgas Starptautiskā skola  | 36 | 225 |
|  Starptautiskā vidusskola "Ekziperī"  | 59 | 176 |
|  Britu vidusskola Latvijā *(dati VIIS nav pieejami; informācija iesniegta ministrijā)*  | 83 | 198 |
| Žila Verna Rīgas Franču Skola | 160 | 199 |
| Informācijas sistēmu menedžmenta augstskolas vidusskola “PREMJERS” | - | 18 |

2. mācību priekšmeta “Latvijas mācība” apgūšanai mācību plānā apstiprinātās mācību stundas, kas noteiktas trīs mācību stundas nedēļā;3. pedagogu zemākās mēneša darba algas likmes izmaksas 2021./2022. mācību gadā 830 *euro* mēnesī (atbilstoši rīkojumam Nr. 17);4. normatīvajos aktos noteiktā pedagoga darba slodze nedēļā – pirmsskolas izglītības pedagogiem 40 darba stundas, pamata un vispārējās vidējās izglītības pedagogiem – 30 darba stundas nedēļā (atbilstoši noteikumu Nr. 445 32.1. un 32.3. apakšpunktam);5. papildfinansējums piemaksām par papildu pienākumu veikšanu un pedagoga mēneša darba algas likmes palielināšanai:5.1. vispārējās pamatizglītības un vispārējās vidējās izglītības programmās šī likme uz 2020. gada 1.septembri ir aprēķināta 18,31%; 5.2. pirmsskolas izglītības programmās (izglītojamajiem no piecu gadu vecuma) šī likme uz 2020. gada 1.septembri ir aprēķināta 2,94% (kā jau iepriekš tika minēts, attiecībā uz izglītojamajiem pirmsskolas izglītības vecumā starptautiskajās izglītības programmās šāds vecuma ierobežojums nav noteikts – valsts finansējums piešķirams pedagogiem, kuri īsteno mācību priekšmetu “Latvijas mācība” neatkarīgi no attiecīgās starptautiskās izglītības programmas izglītojamo vecuma, tostarp attiecinot arī papildfinansējuma aprēķinu);6. VSAOI likme, kas stājas spēkā 2021.gadā.Dotācija pedagogu darba samaksai aprēķināta, ņemot vērā to, ka noteikumu projektā ietvertais regulējums piemērojams ar 2021.gada 1.septembri un tas ir indikatīvs, jo var mainīties izglītojamo skaits starptautiskajās izglītības programmās, kā arī izglītības iestāžu skaits, kas īstenos minētās izglītības programmas, kā arī var tikt mainīts piešķiramā papildfinansējuma apmērs izglītības iestādēm valstī. *(Tabula Nr.2)***Kopējā finansējuma indikatīvs aprēķins mācību priekšmeta “Latvijas mācība” īstenošanai mēnesī, *euro***

|  |  |  |  |
| --- | --- | --- | --- |
|   | **2021/2022.m.g. plānotais finansējums vienam mēnesim** | **2021/2022 m.g. aprēķinātais finansējums vienam mēnesim**  | **Izmaiņas** |
| Privātā sākumskola "Rīgas Vācu skola" | 6 610 | 1 194 | -5 416 |
| Rīgas Starptautiskā skola | 18 796 | 2 643 | -16 153 |
| Starptautiskā vidusskola "Ekziperī" | 19 208 | 2 282 | -16 926 |
| Britu vidusskola Latvijā *(dati VIIS nav pieejami; informācija iesniegta ministrijā)* | 0 | 2 683 | 2 683 |
| Žila Verna Rīgas Franču Skola | 22 799 | 3 228 | -19 571 |
| Informācijas sistēmu menedžmenta augstskolas vidusskola "PREMJERS" | 20 547 | 191 | -20 356 |
| **Kopā** | **87 960** | **12 221** | **-75 739** |

Ņemot vērā, ka izglītojamo skaits privātajās izglītības iestādēs katru gadu pieaug un 2020/2021. mācību gadā, salīdzinot ar 2019/2020. mācību gadu, tas palielinājies par 14,2% (Tabula Nr.3), **aprēķinātais indikatīvas ietaupījums, ja tāds radīsies, tiks novirzīts gan pirmsskolas izglītības, gan pamatizglītības un vispārējās vidējās izglītības pedagogu darba samaksai privātajām izglītības iestādēm.** *(Tabula Nr.3)***Izglītojamo skaits privātajās izglītības iestādēs**

|  |  |  |  |  |
| --- | --- | --- | --- | --- |
| **Mācību gads** | **Bērnu skaits vecumā 5 gadi un vairāk** | **1.-12.klase** | **KOPĀ** | **Izmaiņas** |
| *2020./2021.m.g.* | *2 991* | *9 519* | *12 510* | ***1 551*** |
| *2019./2020.m.g.* | *2 625* | *8 334* | *10 959* | ***1 043*** |
| *2018./2019.m.g.* | *2 239* | *7 677* | *9 916* | ***984*** |
| *2017./2018.m.g.* | *2 077* | *6 855* | *8 932* | ***579*** |
| *2016./2017.m.g.* | *2 056* | *6 297* | *8 353* |   |

Līdz katra mācību gada 5. septembrim VIIS tiek ievadīts izglītojamo skaits uz 1. septembri, un noteikumu projekts paredz, ka starptautiskās skolas informāciju par izglītojamo skaitu starptautiskajās izglītības programmās ievadīs kārtējā gada 1. septembrī, līdz ar to precīzāk zināms izglītojamo skaits, tajā skaitā, dalījumā pa izglītības programmām, proti, cik izglītojamo apgūs starptautiskās izglītības programmas, un sekojoši apgūs mācību priekšmetu “Latvijas mācība”, būs zināms jaunajā, 2021./2022. mācību gadā.Šobrīd aprēķins ir indikatīvs, pieņemot, ka visi izglītojamie, iepriekšminētajās izglītības iestādēs (*Tabula Nr.2*) apgūs starptautiskās izglītības programmas.Noteikumu projekts paredz paplašināt valsts budžeta finansējuma aprēķinā iekļaujamo saņēmēju loku, jo attiecībā uz izglītojamajiem pirmsskolas izglītības vecumā starptautiskajās izglītības programmās izglītojamo vecuma ierobežojums pedagogu darba samaksas finansēšanai nav noteikts – valsts finansējums piešķirams pedagogiem, kuri īsteno mācību priekšmetu “Latvijas mācība” neatkarīgi no attiecīgās starptautiskās izglītības programmas izglītojamo vecuma (t.i. ne tikai par bērnu no piecu gadu vecuma izglītošanu). Aprēķinātais indikatīvais ietaupījums valsts budžetā tiks novirzīts pedagogu darba samaksai privātajās izglītības iestādēs, ņemot vērā izglītojamo skaita pieauguma tendenci tajās *(Tabula Nr.3),* kā arī gadījumā, ja pieaugs privāto izglītības iestāžu skaits, kas 2020/2021. mācību gadā, salīdzinot ar 2019/2020. mācību gadu, palielinājies par 10,5% *(Tabula Nr.4).* Savukārt, ja izglītojamo skaita pieauguma nebūs, vai arī ietaupījums būs lielāks nekā nepieciešams, lai nosegtu izmaksas izglītojamo skaita pieauguma dēļ, kā arī gadījumā, ja nepieaugs privāto izglītības iestāžu skaits, tad indikatīvais ietaupījums budžeta izdevumu pārskatīšanas procesā novirzāms citām ministrijas noteiktajām prioritātēm.*(Tabula.Nr.4)***Privāto izglītības iestāžu skaits**

|  |  |  |  |  |
| --- | --- | --- | --- | --- |
| **Mācību gads** | **Pirmsskolas izglītības iestāžu skaits** | **Vispārējās izglītības, izņemot pirmsskolas izglītības, iestāžu skaits**  | **KOPĀ** | **Izmaiņas** |
| *2020./2021.m.g.* | *100* | *68* | *168* | ***16*** |
| *2019./2020.m.g.* | *88* | *64* | *152* | ***10*** |
| *2018./2019.m.g.* | *83* | *59* | *142* | ***3*** |
| *2017./2018.m.g.* | *84* | *55* | *139* | ***5*** |
| *2016./2017.m.g.* | *81* | *53* | *134* |   |

 Dati par izglītības iestādi “Britu vidusskola Latvijā” iegūti, pamatojoties uz iestādes iesniegto informāciju. Darba samaksu pedagogiem izglītības iestādē “Britu vidusskola Latvijā” līdz šim nav tikusi aprēķināta un valsts to nefinansē. Pēc grozījumu piemērošanas uzsākšanas ar 2021. gada 1. septembri, pedagogu darba samaksa par mācību priekšmeta “Latvijas mācība” īstenošanu tiks aprēķināta un finansēta no valsts budžeta. Detalizēts valsts budžeta dotācijas sadalījums starptautiskajām skolām mācību priekšmeta “Latvijas mācība” īstenošanai 2021/2022. mācību gadam pievienots anotācijas pielikumā. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Noteikumu projekts tiks īstenots ministrijai budžeta apakšprogrammā 01.05.00 “Dotācija Privātajām mācību iestādēm” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar šo noteikumu projektu ministrijā saskaņā ar Starptautisko skolu likuma 14. panta ceturtajā daļa doto deleģējumu ir izstrādāts arī Ministru kabineta noteikumu projekts “Kārtība, kādā valsts un pašvaldības finansē mācību līdzekļu iegādi izglītības iestādēm”, kas izsludināts Valsts sekretāru sanāksmē 2020. gada 3. decembrī (prot. Nr. 48 20. §, VSS-1053), par kārtību, kādā valsts un pašvaldības finansē mācību līdzekļu iegādi izglītības iestādēm, tostarp starptautiskajām skolām. Minētais noteikumu projekts var tikt virzīts vienlaikus ar šo noteikumu projektu, taču minētajā noteikumu projektā ir paredzēts specifiskas regulējums un atbilstoši termiņi, un tā spēkā stāšanās nav tieši saistīta ar šī noteikumu projekta stāšanos spēkā un normu piemērošanu.Vienlaikus ir sagatavots Ministru kabineta noteikumu projekts “Starptautisko skolu noteikumi”, kas izsludināts Valsts sekretāru sanāksmē 2020. gada 3. decembrī (prot. Nr. 48 17. §, VSS-1050) un Ministru kabineta noteikumu projekts “Grozījumi Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi””, kas izsludināts Valsts sekretāru sanāksmē 2020. gada 3. decembrī (prot. Nr. 48 18. §, VSS-1051). Minētie noteikumu projekti var tikt virzīti vienlaikus ar šo noteikumu projektu, taču minētajos noteikumu projektos ir paredzēts specifiskas regulējums un atbilstoši termiņi, un to spēkā stāšanās nav tieši saistīta ar šī noteikumu projekta stāšanos spēkā un normu piemērošanu. |
| 2. | Atbildīgā institūcija | Ministrija, Valsts izglītības satura centrs, Izglītības kvalitātes valsts dienests. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu ar 2020. gada 19. novembra vēstuli informētas izglītības iestādes, kas šobrīd īsteno starptautiskās izglītības programmas.Starptautisko skolu likuma izstrādes laikā notikušas sarunas ar izglītības iestādēm, kas īsteno starptautiskās izglītības programmas.2020. gada 9. septembrī notikusi Rīgas Starptautiskās skolas un ministrijas pārstāvju saruna par Starptautisko skolu likuma un plānoto saistīto normatīvo aktu ietekmi uz starptautisko skolu darbību. |
| 2. | Sabiedrības līdzdalība projekta izstrādē | Šīs sadaļas 1. punktā norādītās sabiedrības līdzdalības un komunikācijas aktivitātes, kā arī noteikumu projekts 2020. gada 20. novembrī publicēts ministrijas mājaslapā (pieejams: <https://www.izm.gov.lv/lv/sabiedriskajai-apspriesanai-nodotie-normativo-aktu-projekti-2020g>) un 2020. gada 20. novembrī publicēts Ministru kabineta mājaslapā www.mk.gov.lv. |
| 3. | Sabiedrības līdzdalības rezultāti | Pirms noteikumu projekta publicēšanas ministrijas mājaslapā un Ministru kabineta mājaslapā atbilstoši šīs sadaļas 2. punktā minētajam iebildumi un priekšlikumi nav saņemti.Pēc noteikumu projekta publicēšanas ministrijas mājaslapā un Ministru kabineta mājaslapā saņemts Žila Verna Rīgas franču skolas viedoklis. Atbilstoši viedoklī norādītajam noteikumu projekta anotācijā precizēts izglītojamo skaits Žila Verna Rīgas franču skolā uz 2020. gada 1. septembri atbilstoši VIIS norādītajai informācijai. Izteikts iebildums, ka paredzēts finansēt tikai trīs mācību stundu īstenošanu (uz 10 izglītojamajiem) mācību priekšmeta “Latvijas mācība” ietvaros. Skaidrojam, ka no Starptautisko skolu likuma izriet, ka īstenojamas trīs mācību stundas – latviešu valoda, Latvijas vēsture un kultūra, Latvijas daba un ģeogrāfija. Vienlaikus izteikts konceptuāls iebildums par starptautisko izglītības programmu finansēšanu starptautiskajās skolās, aicinot finansēt starptautiskās izglītības programmas īstenošanu. Skaidrojam, ka Starptautisko skolu likums paredz no valsts budžeta finansēt tieši mācību priekšmeta “Latvijas mācība” īstenošanas izmaksas (pedagogu darba samaksa, valsts sociālās apdrošināšanas obligātās iemaksas, mācību līdzekļu iegāde). |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, privātās izglītības iestādes, kas tiks reģistrētas kā starptautiskās skolas, to dibinātāji un administrācija.Attiecībā uz precizējumiem noteikumu Nr. 538 7. punktā – privātās izglītības iestādes, kurās nodarbināti pirmsskolas izglītības pedagogi bērnu no piecu gadu vecuma izglītošanā, īstenojot pirmsskolas izglītības programmu bērniem no piecu gadu vecuma līdz pamatizglītības ieguves uzsākšanai. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru un cilvēkresursus. |
| 3. | Cita informācija | Nav. |

Izglītības un zinātnes ministre I. Šuplinska

Vizē:

Valsts sekretārs J. Volberts

Rudzīte 67047807

ance.rudzite@izm.gov.lv

Nika 67047908

agija.nika@izm.gov.lv

Jansone 67047973

modra.jansone@izm.gov.lv

Arkle 67047944

olita.arkle@izm.gov.lv